**Martinus** je slovenské internetové kníhkupectvo a sieť kamenných kníhkupectiev so sídlom v Martine. Je najväčším predajcom kníh na Slovensku a najväčším internetovým predajcom kníh. Zakladateľmi sú Miroslav Santus, Jozef Santus a Michal Meško. Názov spoločnosti je odvodený od latinského prekladu mesta Martin. V roku 2017 sa oficiálny názov firmy skrátil o príponu .sk na Martinus.

Internetové kníhkupectvo
------------------------

Internetové kníhkupectvo Martinus.sk vzniklo 31. augusta 2001. Dnes ponúka knihy, filmy, hračky a doplnkový tovar a je najväčším internetovým kníhkupectvom na Slovensku. V roku 2010 zaradil do ponuky aj e-knihy.

V roku 2012 bol spustený internetový obchod pre Česko na doméne Martinus.cz. Neskôr na konci roka 2021 pridal Martinus medzi svoje služby aj výkup čítaných kníh pod názvom Knihovrátok.

Kamenné kníhkupectvá
--------------------

Martinus.sk má 17 kamenných kníhkupectiev na Slovensku v centrách miest a v nákupných centrách. Súčasťou niektorých kníhkupectiev je kaviareň Foxford. Jedno kníhkupectvo v maloplošnom formáte odberného miesta mala česká pobočka Martinus.cz v pražskej Lucerne od decembra 2017 do konca roku 2018.

| Mesto | Umiestnenie | Rok otvorenia |
| --- | --- | --- |
| Martin | pešia zóna | 1990 |
| OC Galéria | 2017 |
| Bratislava | Obchodná ulica | 2009 |
| OC Cubicon | 2012 |
| OC Nivy | 2021 |
| Nitra | OC Centro Nitra | 2010 |
| OC Promenáda | 2022 |
| Žilina | SC Mirage | 2010 |
| Košice | OC Galéria | 2013 |
| OC Urban | 2021 |
| Považská Bystrica | M-park | 2015 |
| Poprad | OC Forum | 2015 |
| Lučenec | OC Galéria | 2015 |
| Banská Bystrica | OC Terminal | 2017 |
| Trnava | City Arena | 2018 |
| Prešov | OC Novum | 2020 |
| Liptovský Mikuláš | RGB Liptov | 2021 |
| Zvolen | OC Klokan | 2022 |

Od roku 2020 spolupracuje Martinus aj s nezávislými lokálnymi kníhkupectvami v projekte Spriatelené kníhkupectvá.

Firemná kultúra a hodnoty
-------------------------

Zmyslom Martinusu je **Spájať ľudí s knihami, aby v sebe rozvíjali to dobré.** Hodnotami firmy sú vášeň, človečina, wow a stále lepší.

Ocenenia
--------

V roku 2011 sa firma umiestnila v rebríčku Deloitte Fast 500 EMEA na 161. mieste medzi najrýchlejšie rastúcimi technologickými firmami v Európe, Strednom východe a Afrike. O rok neskôr Martinus získal ocenenie Via Bona Slovakia za uplatňovanie princípov zodpovedného podnikania. V rokoch 2014 až 2020 sa firma stala Absolútnym víťazom súťaže MasterCard Obchodník roka. V rokoch 2018 až 2022 sa v reprezentatívnom prieskume KPMG stal Martinus zákaznícky najobľúbenejšou značkou na Slovensku, pričom ako jediná firma z 25 skúmaných krajín získal prvenstvo 5 ráz v rade.

Referencie
----------

1. ↑
2. ↑  *Zoznam kamenných kníhkupectiev* [online]. Martinus.sk [cit. 2013-10-15]. Dostupné online.
3. ↑  *Dvaja slovenskí predstavitelia v rebríčku Technology Fast 500 v regióne EMEA* [online]. Deloitte.com [cit. 2013-10-15] Dostupné online.[nefunkčný odkaz]
4. ↑   *Martinus a VSE získali ceny Via Bona Slovakia za zodpovedný prístup* [online]. Nadácia Pontis, [cit. 2021-04-14]. Dostupné online.
5. ↑  *Archív tlačových správ, MasterCard Obchodník roka* [online]. Obchodnik-roka.sk [cit. 2016-01-22]. Dostupné online. Archivované 2016-01-22 na Wayback Machine
6. ↑   *Martinus je po tretíkrát najobľúbenejšou značkou na Slovensku* [online]. KPMG, 2021-02-11, [cit. 2021-04-14]. Dostupné online.
7. ↑   *Hall of Fame - KPMG Global* [online]. KPMG, 2022-10-27, [cit. 2023-04-15]. Dostupné online. (po anglicky)

Externé odkazy
--------------

* www.martinus.sk - internetové kníhkupectvo


|  |  |
| --- | --- |
| Portal | Literárny portál |